**คำกล่าวรายงานพิธีเปิดงาน**

**กิจกรรมวันสุนทรภู่และวันภาษาไทยแห่งชาติ ปีการศึกษา 2568**

**โรงเรียนครูประกาศผล วันที่ 26 มิถุนายน พ.ศ.2568**

เรียน ผู้อำนวยการ**โรงเรียนครูประกาศผล**และคณะครูที่เคารพทุกท่าน

ดิฉัน นางสาว/นาย [ชื่อ-นามสกุล] หัวหน้ากลุ่มสาระการเรียนรู้ภาษาไทย **โรงเรียนครูประกาศผล** ขอกราบขอบพระคุณท่านผู้อำนวยการโรงเรียนเป็นอย่างสูงที่ให้เกียรติมาเป็นประธานในพิธีเปิดกิจกรรมวันสุนทรภู่และวันภาษาไทยแห่งชาติ ประจำปีการศึกษา 2568

เนื่องในวันที่ 26 มิถุนายนของทุกปีเป็นวันคล้ายวันเกิดของพระสุนทรโวหาร หรือที่รู้จักกันในนาม สุนทรภู่ ครูกวีของไทย ซึ่งถือว่าเป็นครูต้นแบบด้านการแต่งคำประพันธ์และกลอนบทละคร ซึ่งท่านได้สรรสร้างผลงานที่มีชื่อเสียงหลายเรื่อง ไม่ว่าจะเป็นพระอภัยมณีที่เป็นเพชรน้ำหนึ่งด้านวรรณคดีของไทย กลอนนิราศ และนิทานพื้นบ้านอีกมากมาย

ด้วยความสำคัญดังกล่าว กลุ่มสาระการเรียนรู้ภาษาไทย จึงได้จัดกิจกรรมวันสุนทรภู่ขึ้น เพื่อเป็นการเชิดชูเกียรติและเผยแพร่ผลงานของท่านสุนทรโวหาร ให้นักเรียนเห็นถึงความสำคัญด้านวรรณคดี วรรณกรรม การแต่งกลอนและอีกหนึ่งกิจกรรมคือวันภาษาไทยแห่งชาติ ซึ่งตรงกับวันที่ 29 กรกฎาคมของทุกปี เพื่อเป็นการส่งเสริมให้เยาวชนไทยเห็นความสำคัญและเห็นคุณค่าของภาษาไทย ทั้งการใช้ภาษาไทยให้ถูกต้องและเหมาะสม เห็นคุณค่าของภาษาไทยซึ่งเป็นภาษาประจำชาติ มีความรักในภาษาไทยคุณลักษณะดังกล่าวจะเกิดขึ้นได้ก็ต่อเมื่อ ผู้เรียนมีทักษะในการใช้ภาษาไทย โดยเฉพาะทักษะในด้านการอ่าน การอ่านถือเป็นหัวใจของนักปราชญ์ นักเรียนคนใดที่รู้จักรักการอ่านใช้เวลาว่างให้เกิดประโยชน์ และรู้จักเลือกอ่านหนังสือก็จะเป็นผู้รู้ในอนาคต นักเรียนจะสามารถเรียนรู้และสร้างองค์ความรู้ได้ด้วยตนเอง

ดังนั้นกลุ่มสาระการเรียนรู้ภาษาไทยจึงได้จัดกิจกรรมวันสุนทรภู่และวันภาษาไทยแห่งชาติขึ้น

**วัตถุประสงค์**

เพื่อเผยแพร่ประวัติและผลงานของสุนทรภู่ให้นักเรียนได้รู้จัก

เพื่อให้เห็นคุณค่าของวรรณคดีและวรรณกรรมไทย

เพื่อกระตุ้นและปลุกจิตสำนึกของนักเรียนให้ตระหนักถึงความสำคัญและคุณค่าของภาษาไทย ตลอดจนร่วมมือร่วมใจกันทำนุบำรุงส่งเสริม และอนุรักษ์ภาษาไทยซึ่งเป็นเอกลักษณ์และเป็นสมบัติวัฒนธรรมอันล้ำค่าของชาติให้คงอยู่คู่ชาติไทยตลอดไป

บัดนี้ได้เวลาอันสมควรแล้ว ขอกราบเรียนเชิญท่านประธานในพิธีกล่าวเปิดกิจกรรมวันสุนทรภู่และวันภาษาไทยแห่งชาติ ประจำปีการศึกษา 2568 ในลำดับต่อไปขอกราบเรียนเชิญครับ/ค่ะ

**คำกล่าวเปิดงาน**

**กิจกรรมวันสุนทรภู่และวันภาษาไทยแห่งชาติ ปีการศึกษา 2568**

**โรงเรียนครูประกาศผล วันที่ 26 มิถุนายน พ.ศ.2568**

เรียน คณะครูทุกท่านและนักเรียนที่รักทุกคน

ดังที่ได้ทราบกันว่า วันสุนทรภู่นั้น ตรงกับวันที่ 26 มิถุนายนของทุกปี ซึ่งเป็นวันคล้ายวันเกิดของพระสุนทรโวหาร หรือที่เรียกกันทั่วไปว่า สุนทรภู่ กวีไทยที่มีชื่อเสียงในรัชสมัยพระบาทสมเด็จพระพุทธเลิศหล้านภาลัย และมีผลงานที่มีชื่อเสียงหลายเรื่อง ไม่ว่าจะเป็นวรรณคดีเรื่องพระอภัยมณี ซึ่งเป็นวรรณคดีเอกของโลก หรือนิราศภูเขาทองที่ได้รับยกย่องว่าเป็นยอดแห่งวรรณคดีประเภทกลอนนิราศ

ด้วยผลงานดังที่ได้กล่าวมา องค์การยูเนสโกได้ยกย่องว่าเป็นบุคคลสำคัญของโลกด้านงานวรรณกรรมเมื่อพ.ศ. 2529และในวันนี้ยังมีความสำคัญอีกประการคือวันภาษาไทยแห่งชาติ ดังที่ได้ทราบกันว่า วันที่ 29 กรกฎาคมของทุกปีเป็นวันที่มีความสำคัญต่อวงการภาษาไทยเป็นอย่างยิ่ง เพราะวันดังกล่าวตรงกับวันที่พระบาทสมเด็จพระเจ้าอยู่หัวได้เสด็จพระราชดำเนินไปเป็นประธานและทรงร่วมอภิปรายในการประชุมทางวิชาการของชุมนุมภาษาไทย คณะอักษรศาสตร์ จุฬาลงกรณ์มหาวิทยาลัย ทรงเปิดการอภิปรายในหัวข้อ "ปัญหาการใช้คำไทย" นับเป็นครั้งแรกและครั้งเดียวในประวัติศาสตร์ของวงการภาษาไทยที่ได้รับพระราชทานพระมหากรุณาธิคุณดังกล่าวซึ่งพระบาทสมเด็จพระเจ้าอยู่หัวทรงแสดงความสนพระราชหฤทัยและความห่วงใยในภาษาไทยอีกหลายโอกาส

ด้วยความสำคัญดังกล่าว คณะกรรมการรณรงค์เพื่อภาษาไทยจุฬาลงกรณ์มหาวิทยาลัยจึงได้เสนอขอให้รัฐบาลประกาศให้วันที่ 29 กรกฎาคมของทุกปี เป็นวันภาษาไทยแห่งชาติ เพื่อเป็นการกระตุ้นและปลุกจิตสำนึกให้คนไทยทั้งชาติได้ตระหนักถึงคุณค่าและความสำคัญของภาษาไทย ตลอดจนอนุรักษ์ภาษาไทยให้คงอยู่คู่ชาติไทยตลอดไป

ขอขอบคุณคณะครูทุกท่าน ขอบใจนักเรียนทุกคนที่ให้ความร่วมมือเข้าร่วมกิจกรรมในครั้งนี้ ขอให้การจัดกิจกรรมจงประสบความสำเร็จตามวัตถุประสงค์ทุกประการ

บัดนี้ได้เวลาอันสมควรแล้ว ข้าพเจ้าขอเปิดกิจกรรมวันสุนทรภู่และวันภาษาไทยแห่งชาติ ประจำปีการศึกษา 2568 ณ บัดนี้

**กำหนดการ**

**กิจกรรมวันสุนทรภู่และวันภาษาไทยแห่งชาติ ปีการศึกษา 2568**

**โรงเรียนครูประกาศผล วันที่ 26 มิถุนายน พ.ศ.2568**

**เวลา 08.00 - 08.30 น.**

* นักเรียนเข้าแถวเคารพธงชาติและทำกิจกรรมหน้าเสาธง

**เวลา 08.30 - 11.30 น.**

**กิจกรรมวันสุนทรภู่และวันภาษาไทยแห่งชาติ**

* พิธีกรกล่าวต้อนรับผู้บริหาร คณะครูและนักเรียน
* ประธานในพิธี (ผู้อำนวยการโรงเรียน) ถวายเครื่องสักการะแด่ท่านสุนทรภู่
* หัวหน้ากลุ่มสาระการเรียนรู้ภาษาไทยกล่าวรายงาน
* ประธานกล่าวเปิดงาน
* นักเรียนกล่าวสดุดีและอ่านประวัติสุนทรภู่
* รำเปิดงาน
* จินตลีลา
* อ่านทำนองเสนาะ
* ประกวดตัวละครในวรรณคดีไทย (รอบคัดเลือก)
* ร้องเพลงในวรรณคดี
* แสดงละครในวรรณคดีไทย
* ประกวดตัวละครในวรรณคดีไทย (รอบตัดสิน)
* มอบเกียรติบัตรให้แก่นักเรียนที่ได้รับรางวัลในการแข่งขันต่างๆ
* พิธีกรกล่าวขอบคุณประธานและคณะครูที่เข้าร่วมชมกิจกรรม
* ชมนิทรรศการประวัติ ผลงานของสุนทรภู่และผลงานทางวิชาการของนักเรียน

**หมายเหตุ:** กิจกรรมนี้จัดขึ้นเพื่อเชิดชูเกียรติและเผยแพร่ผลงานของพระสุนทรโวหาร ตลอดจนส่งเสริมให้นักเรียนเห็นคุณค่าและความสำคัญของภาษาไทยและวรรณคดีไทย